รัฐบาลไทย-ข่าวทำเนียบรัฐบาล-บสย. เผยผลดำเนินงานปี 2562 เติบโตทุกมิติ ปิดยอดค้ำ 90,628 ล้านบาท
วันศุกร์ที่ 7 กุมภาพันธ์ 2563
บสย. เผยผลดําเนินงานปี 2562 เติบโตทุกมิติ ปิดยอดค้ํา 90,628 ล้านบาท
บสย. เผยผลดําเนินงานปี 2562 เติบโตทุกมิติ ปิดยอดค้ํา 90,628 ล้านบาท เปิดแผนปี 2563 เดินหน้ามาตรการ ต่อเติม เสริมทุน SMEs สร้างไทย ปรับโครงสร้าง - ยืดหนี้ สร้างโอกาสทางการเงิน ช่วย SMEs คนตัวเล็ก “ตัวเบา ไร้แผล มีอนาคต” ตั้งเป้าค้ําทะลุแสนล้าน
บสย. สรุปผลดําเนินงาน ปี 2562 เติบโตทุกมิติ ทั้งยอดค้ําฯ รายได้ และ ผลกําไร สะท้อน Performance องค์กรแข็งแกร่งตอกย้ําบทบาท “นายประกันของรัฐ” ขับเคลื่อนเศรษฐกิจ ปิดยอดค้ําประกันสินเชื่อ 90,628 ล้านบาท อนุมัติค้ําประกัน (LG) 91,489 ฉบับ ช่วยลูกค้าใหม่ 70,129 ราย เปิดแผนงาน ปี 2563 เดินหน้ามาตรการรัฐ ต่อเติม เสริมทุน สร้างโอกาส ทางการเงิน ปรับโครงสร้างหนี้ ยืดหนี้ SMEs คนตัวเล็ก ภายใต้แนวคิด “ตัวเบา ไร้แผล มีอนาคต” ดันยอดค้ําฯ 100,500 ล้านบาท
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผย ผลดําเนินงาน บสย. ในปี 2562 มีการเติบโตทุกมิติ ทั้งด้านยอดค้ําประกันสินเชื่อ รายได้ และผลกําไร สะท้อนความแข็งแกร่งภายในขององค์กร และการทํางานเชิงรุกมุ่งประสิทธิภาพและประสิทธิผล ช่วยผู้ประกอบการ SMEs เข้าถึงสินเชื่อได้มากขึ้น ดังนี้
1. ปิดยอดค้ําประกันสินเชื่อ จํานวน 90,628 ล้านบาท เพิ่มขึ้น 2% เทียบกับปี 2561 จํานวน 88,878 ล้านบาท เติบโตท่ามกลางสภาวะสินเชื่อ SMEs ที่หดตัว 2% โดยยอดค้ําประกันสินเชื่อ ปี 2562 มาจากการอนุมัติค้ําประกันสินเชื่อผ่านโครงการค้ําประกันสินเชื่อ PGS8 จํานวน 38,010 ล้านบาท โครงการค้ําประกันสินเชื่อ PGS7 จํานวน 36,681 ล้านบาท โครงการค้ําประกันสินเชื่อ PGS Renew จํานวน 7,281 ล้านบาท และ โครงการ Micro3 จํานวน 5,609 ล้านบาท และอื่นๆ ยอดค้ําประกันสินเชื่อเพิ่มขึ้นอย่างมีนัยสําคัญ หลังจากการเปิดตัวโครงการค้ําประกันสินเชื่อ PGS8 ในเดือนสิงหาคม 2562 ซึ่งพบว่ายอดการอนุมัติค้ําประกันสินเชื่อเพิ่มขึ้น โดยในระหว่างเดือน ม.ค.-ส.ค. 2562 ค่าเฉลี่ยอยู่ที่ 5,668 ล้านบาทต่อเดือน ขณะที่ค่าเฉลี่ยเดือน ก.ย.-ธ.ค. 2562 อยู่ที่ 11,378 ล้านบาท
2. อนุมัติหนังสือค้ําประกัน (LG) 91,489 ฉบับ เพิ่มขึ้น 13.1% เทียบกับปี 2561 จํานวน 80,917 ฉบับ นอกจากนี้เมื่อเดือนมกราคม 2563 ที่ผ่านมา บสย. ยังได้สร้างประวัติศาสตร์หน้าใหม่ โดยออกหนังสือค้ําประกันสินเชื่อ (LG) จํานวน 14,465 ฉบับ สูงสุดเป็นประวัติการณ์ นับตั้งแต่ก่อตั้ง บสย.
3. ช่วยลูกค้ารายใหม่ จํานวน 70,129 ราย เพิ่มขึ้น 27.6% เทียบจากปี 2561 จํานวน 54,969 ราย
ด้านผลประกอบการ บสย. ปี 2562 มีรายได้รวม 7,793.98 ล้านบาท เพิ่มขึ้น 2.23% และมีกําไรสุทธิ 754 ล้านบาท เพิ่มขึ้น 27% เมื่อเทียบกับปี 2561 มีกําไรสุทธิ 595 ล้านบาท โดยรายได้ที่เพิ่มขึ้นมาจากความสามารถในการบริหารกองทุน การบริหารเงินลงทุน และ รายได้ที่เพิ่มขึ้นจากค่าธรรมเนียมค้ําประกันสินเชื่อจากการทํางานเชิงรุก ช่วยผู้ประกอบการ SMEs เข้าถึงสินเชื่อ
กิจกรรมไฮไลท์แห่งปี 2562 ได้แก่ มหกรรมคลินิคหมอหนี้ และโครงการหมอหนี้ บสย. ซึ่งเป็นโครงการให้ความรู้และคําปรึกษาด้านการเงิน ภายใต้แนวคิด เติมทุน เติมความรู้ เติมคุณภาพชีวิต ที่ดําเนินการระหว่างเดือน กันยายน-พฤศจิกายน 2562 มีผู้เข้าร่วมกิจกรรมกว่า 4,000 ราย มีผู้เข้ารับคําปรึกษาผ่านคลินิกหมอหนี้ บสย. จํานวน 1,119 ราย และมีความต้องการสินเชื่อกว่า 3,000 ล้านบาท และสามารถเข้าถึงสินเชื่อได้จํานวน 338 รายคิดเป็นวงเงินสินเชื่อ จํานวน 2,131 ล้านบาท นอกจากนี้ ยังมีจํานวนผู้ประกอบการ SMEs ที่ขอรับคําปรึกษาผ่านช่องทาง เฟสบุ๊ค เว็บไซต์ และ Line : @ doctor.tcg เป็นจํานวน 10,477 ราย
ผลสําเร็จของ บสย. ในปี 2562 ที่โดดเด่นด้านการติดตามหนี้ คือการปรับกลยุทธ์การบริหารจัดการหนี้ แบบผ่อนคลาย ภายใต้กลยุทธ์การสร้างแรงจูงใจ เพื่อช่วยลูกหนี้ที่กําลังประสบปัญหาการชําระล่าช้า เข้าสู่กระบวนการปรับโครงสร้างหนี้ การยืดหนี้ และพักชําระหนี้ แทนการฟ้อง โดยลดการจ่ายหนี้ก้อนแรกจากเดิม 10% เหลือเพียง 1% เปิดโอกาสให้ลูกหนี้ขอรับการประนอมหนี้มากขึ้น โดย บสย. สามารถให้ความช่วยเหลือผู้ประกอบการ SMEs กลุ่มนี้ ได้ถึง 4,029 ราย สูงจากเป้าหมายที่ตั้งไว้ 856 ราย
สําหรับแผนงานและเป้าหมายการดําเนินงานในปี 2563 บสย. ภายใต้แนวคิด “ตัวเบา ไร้แผล มีอนาคต” ตั้งเป้าค้ําประกันสินเชื่อ 100,500 ล้านบาท อนุมัติค้ําประกันสินเชื่อ (LG) จํานวน 112,921 ฉบับ และช่วยผู้ประกอบการ SMEs รายใหม่ 83,562 ราย ผ่านมาตรการรัฐ ต่อเติม เสริมทุน SMEs สร้างไทย มุ่งส่งเสริมและสนับสนุน ช่วยผู้ประกอบการเข้าสู่กระบวนการการปรับโครงสร้างหนี้ เติมโอกาสให้ SMEs ที่กําลังจะล้ม ให้ยืนได้ โดยการ ยืดหนี้ พักชําระหนี้ สร้างโอกาสทางการเงิน ช่วย SMEs คนตัวเล็ก ผ่านโครงการค้ําประกันสินเชื่อ บสย. SMEs สร้างไทย ต่อเติม เสริมทุน วงเงิน 60,000 ล้านบาท ฟรีค่าธรรมเนียมค้ําประกันสินเชื่อ 2 ปี ค้ําประกันสูงสุด 10 ปี ซึ่งถือเป็นครั้งแรกของนโยบายรัฐบาล ที่ได้ให้ความช่วยเหลือไปยังลูกหนี้ที่มีประวัติค้างชําระ แต่ยังมีความตั้งใจดําเนินธุรกิจให้อยู่รอดต่อไป
นอกจากนี้ บสย. ยังได้มีการขยายระยะเวลาการค้ําประกันสินเชื่อของ SMEs ที่อยู่ในโครงการ PGS5-7 ออกไปอีก 5 ปี ภายในกรอบวงเงิน 70,000 ล้านบาท โดยขณะนี้มีลูกค้า บสย. ที่อยู่ในระหว่างการรอการอนุมัติ ทั้ง 2 โครงการ จํานวน 5,014 ราย วงเงินรวม 12,539 ล้านบาท โดยปัจจุบัน บสย. ให้การค้ําประกันสินเชื่อไปแล้วกว่า 856,053 ล้านบาท คิดเป็นจํานวน 426,198 ราย และก่อให้เกิดสินเชื่อในระบบ 1,261,094 ล้านบาท
โดยในปีนี้ บสย. ยังเดินหน้าการขับเคลื่อนองค์กรยกระดับสู่องค์กรรัฐวิสาหกิจชั้นนํา ภายใต้แพลตฟอร์มใหม่ สู่การทรานส์ฟอร์มอย่างเต็มรูปแบบ ชูบทบาทของการเป็นองค์กรแห่งการประสานความร่วมมือ การเชื่อมโยงเงินทุน และโอกาสทางธุรกิจ เพื่อพัฒนาศักยภาพ SMEs และผู้ประกอบการรายย่อยให้เข้าถึงแหล่งเงินทุนและองค์ความรู้ทั้งระบบ ขับเคลื่อนเศรษฐกิจฐานราก พัฒนาองค์กร และผลิตภัณฑ์ค้ําประกันสินเชื่ออย่างไม่หยุดยั้ง ยึดมั่นในธรรมาภิบาล ดําเนินงานด้วยความโปร่งใส ตรวจสอบได้ สนับสนุน สร้างโอกาส ทางการเงิน ผู้ประกอบการ SMEs เข้าถึงสินเชื่อ